Mogyoróska Község Önkormányzata Képviselő-testületének 4/2020. (VII.15.) önkormányzati rendelete

az önkormányzat 2019. évi költségvetéséről szóló 1/2019. (II.13.) önkormányzati rendelet módosításáról

**2020-07-16-tól**

Mogyoróska Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

1. §

(1) A Képviselő-testület a 2019. január 1. és 2019. december 31. között pótelőirányzatként biztosított állami támogatások, átvett pénzeszközök, valamint a saját bevételek előirányzatának növelése miatt a költségvetési rendelet 2. § (1) bekezdésében megállapított

**Költségvetési bevételét 121.080.215.-Ft-tal**

**Költségvetési kiadását 121.080.215.-Ft-tal**

**módosítja és az önkormányzat 2019. évi**

**módosított költségvetési bevételét 159.962.386.-Ft. összegben**

**módosított költségvetési kiadását 159.962.386.-Ft. összegben**

**a költségvetési egyenleg összegét 0-Ft. összegben**

**ebből:**

**működési: 0-Ft.**

**felhalmozási: 0-Ft.**

állapítja meg.

(2) A Képviselő-testület

a) a módosított költségvetési bevételek forrásonkénti, a módosított költségvetési kiadások jogcímenkénti megoszlását önkormányzati szinten, továbbá a finanszírozási bevételeket és kiadásokat a rendelet *1.1. melléklete* szerint,

b) a módosított bevételek és kiadások kiemelt előirányzatok és azon belül kötelező feladatok, önként vállalt feladatok, államigazgatási feladatok szerinti bontásban az *1.2., 1.3., 1.4.* *mellékletek* szerint,

c) a módosított működési és felhalmozási bevételek és kiadások előirányzatai mérlegszerű bemutatását önkormányzati szinten a *2.1. és a 2.2. melléklet* szerint,

d) az Önkormányzat költségvetésében szereplő beruházások módosított kiadásainak beruházásonkénti részletezését a *3. melléklet* szerint,

e) az önkormányzat költségvetésében szereplő felújítások módosított kiadásait felújításonként a *4.* *melléklet*szerint,

f) a módosított bevételeket és módosított kiadásokat, az éves (tervezett) létszám előirányzatot és a közfoglalkoztatottak létszámát feladatonként és azon belül kötelező feladatok, önként vállalt feladatok, államigazgatási feladatok szerinti bontásban az *5.1., 5.1.1., 5.1.2., 5.1.3. mellékletek*szerint,

g) az állami támogatását jogcímenként a *6. melléklet*szerint határozza meg.

2. §

Ez a rendelet a kihirdetését követő napon lép hatályba.